wickkiey/tamil-wikipedia-chunked huggingface dataset:
# அல் கசாலி

## வாழ்க்கை

இபின் அல்-ஜாஸ்ஸி வழங்கிய ஆவணப்படி, அல் கஸ்ஸாலியின் பிறந்த தேதி, ஹிஜ்ரி450 ரபியுல் அவ்வல் 27( கி.பி. 1057 ஜனவரி 16)ஆகும்.ஆனால் நவீன அறிஞர்கள் இபின் அல்-ஜாஸ்ஸி வழ்ங்கிய தகவலின் துல்லியம்பற்றி சந்தேகங்களை எழுப்பியுள்ளனர். அல் கஸ்ஸாலியின் கடிதம் மற்றும் சுயசரிதை குறிப்புகள் மற்றும் அறிக்கைகளின் அடிப்படையில், அவரது பிறந்த தேதி448 ஏஹெச்AH (1056-1057 கிறிஸ்து ஆண்டு) என குறிப்பிடப்படுகிறது. இவர் ஈரான்நாட்டின், கோராசான் (Khorasan) மாகாணத்தில் உள்ள டஸ் (Tus) மாவட்டத்தில் உள்ள தாபரனில் (Tabaran) பிறந்தார்.  
அல் கஸ்ஸாலியின் சமகால வாழ்க்கை வரலாற்று ஆசிரியர் அப்து அல்-காஃபிர் அல் ஃபரிசி (Abd al-Ghafir al-Farisi) என்பார், "அல் கஸ்ஸாலி உள்ளூர் ஆசிரியரான அஹ்மத் அல்-ராதாக்கானியிடமிருந்து ஃபிக்ஹு (fiqh) என்னும் இஸ்லாமிய சட்டம் சார்ந்த கல்வியைப் பெற்றார்." என்றுபதிவுசெய்துளார்.  
முதலில், ஜர்ஜானில் (Jarjan) கல்வி பயின்றார். பின்னர், அவரது காலத்தின் மிகச்சிறந்த முஸ்லிம் அறிஞராகக்கருதப்பட்ட புகழ்பெற்ற நீதிபதி மற்றும் இறையியலாளர் அல்-ஜுவைனி(al-Juwayni)யிடம், நிஷாபூரில்(Nishapur) கல்விபயின்றார்.  
1085 ஆம் ஆண்டில் அல்-ஜுவைனி இறந்த பின், அல்-கஸ்ஸாலி நிஷாபூரிலிருந்து புறப்பட்டு, நிஸாம் அல்-முல்க்கின் (Nizam al-Mulk) நீதிமன்றத்தில் இணைந்தார்.
நிஸாம் அல் முல்க்அப்பொழுது,செல்யூக் சுல்தான்களின் அமைச்சரவையில், சக்தி வாய்ந்த அமைச்சராக இருந்தார்.இது இசுபகானின்மையமாக இருந்தது.  
அவருக்கு "**மதத்தின் ஒளிர்மை**" மற்றும் "**மத தலைவர்களிடையே உயர்நிலை பெற்றவர்**"அவருக்கு பட்டங்கள் வழங்கப்பட்டன. 1091ஆம் ஆண்டு, ஜூலை மாதம்பகுதாதின்நிஜாமிய்யா மத்ரஸாவின் பேராசிரியர், நிஜாம் அல்-முல்க் (Nizam al-Mulk) அல் கஸ்ஸாலியை "**மிகவும் மதிப்புமிக்கவர். மிகவும் சவாலானவர்**" என்று குறிப்பிடுகிறார்.  
1095 ஆம் ஆண்டில், அவருக்கு ஆன்மீக நெருக்கடி ஏற்பட்டது. இதன் விளைவாக அவர் தன் தொழிலை கைவிட்டார். மக்கா<nowiki/>விற்கு புனித யாத்திரை செல்லும் நோக்கில் பாக்தாத் சென்றார். தன் குடும்பத்தாருக்கு தக்கஏற்பாடுகள் செய்துவிட்டு, தன் செல்வத்தை ஒழித்துவிட்டு, தவசி போல், தன்ஒறுப்பாளர் வாழ்க்கையை ஏற்றுக்கொண்டார். வாழ்க்கை வரலாற்று ஆசிரியரான டங்கன் பி. மெக்டொனால்ட்(Duncan B. Macdonald) "வார்த்தை மற்றும் மரபுகள்" பற்றிய தெய்வநிலைச் சார்ந்த அனுபவம் மற்றும்சாதாரண அறிவுரையை எதிர்ப்பதற்கான நோக்கம்,ஆகியவற்றைவிளக்கியுள்ளார்.திமிஷ்குமற்றும் எருசலேம்ஆகியநகரங்களில்சில காலம் தங்கிய பின், 1096 ஆம் ஆண்டுமதீனா மற்றும் மக்கா<nowiki/>விற்குச் சென்றார்.டஸ்ஸுக்குதிரும்பியபின்,சில ஆண்டுகளுக்கு தனிமையை'uzla'ஏற்றார்.  
தனிமையில் இருந்தபோது மேற்கொண்ட பணிகள்:  
அரசு நிறுவனங்களில் கற்பித்தல்  
தொடர்ந்து இதழ்கள்வெளியிடல்  
பார்வையாளர்களைச் சந்தித்தல்  
ஸாவியா (Zawiya) எனும்தனியார் மதரஸாக்களில் (madrasa) கற்பித்தல்  
அவர் கட்டியிருந்த கான்ஹா எனும் சூபி மடாலயப்பணி  
அஹ்மத் சன்ஜருக்கு (Ahmad Sanjar) வாரிசான ஃபக்ர் அல்-முல்க் (Fakhr al-Mulk), நிஷாபூரிலுள்ள நிஜாமிய்யாவுக்குத் திரும்ப வேண்டும் என்றுஅல் கஸ்ஸாலிக்கு அழுத்தம் கொடுத்தார். 1106 ல் அல் கஸ்ஸாலி தாமும், தமது போதனைகளும் எதிர்ப்பையும் சர்ச்சைகளையும் சந்திக்க நேரிடும் என்று அஞ்சியவாறுதயக்கமின்றி புறப்பட்டார்.  
முஹம்மதுவின் தூதரிடமிருந்து 1110 ல் பாக்தாத்திற்குத் திரும்ப வருமாறுவந்த அழைப்பை மறுத்தார்.பின்னர் அவர் டஸ் திரும்பினார். அவர் 1111 ஆம் ஆண்டு டிசம்பர் 19 நாள்இறந்தார். அப்துல் காஃபிர் அல் ஃபாரிசி (Abd al-Ghafir al-Farisi) கூற்றுப்படி அவருக்குப் பல மகள்கள் இருந்தனர். ஆனால் மகன்கள் இல்லை.
# அல் கசாலி

## சார்ந்த பள்ளிகள்

சூபித்துவத்தின் திட்டமிட்ட வளர்ச்சிக்கும், பிரதான இஸ்லாம் உடன் உரிய ஒருங்கிணைப்பு மற்றும் ஒப்புதலுக்கும் அல் கஸாலி கணிசமாகப் பங்களித்தார்.
ஒரு தொன்மைவாத இஸ்லாமிய அறிஞராக, அவர் இஸ்லாமிய சட்டப்படியான ஷாபியின் கருத்துகளிலும், இஸ்லாமிய சட்டவியலிலும்,அஷ்அரிய்யாவிலும்,இறையியலிலும்முழுமையானஈடுபாடுகொண்டிருந்தார். அல் கஸாலி, ஷரஃப்-உல்-அமிமா (Sharaf-ul-Aʾimma-شرف الأئمة) ஹூஜ்ஜத்-உல்-இஸ்லாம் (Ḥujjat-ul-Islām - حجة الإسلام) போன்ற பல பட்டங்களைப் பெற்றார்.
அவர் அஷ்அரிய்யா பள்ளியின் முக்கிய அங்கமாகப்பார்க்கப்படுகிறார். அஷ்அரிய்யா முஃதசிலா<nowiki/>வின் மிக முக்கியமான மறுத்துரைப்புக்களம். எனினும், அவர் அஷ்அரிய்யா<nowiki/>விலிருந்துசிறிது மாறுபட்ட நிலையைத் தேர்ந்தெடுத்தார்.அவரது நம்பிக்கைகள் மற்றும் எண்ணங்கள் சில அம்சங்களில், மரபுசார்ந்த அஷ்அரிய்யாவிலிருந்து வேறுபடுகின்றன.
# அல் கசாலி

## செய்மங்கள்

அல் கஸ்ஸாலி, அறிவியல், இஸ்லாமிய தத்துவம், சூபிசம் பற்றிய 70 க்கும் மேற்பட்ட புத்தகங்களை எழுதினார்.
# அல் கசாலி

## செய்மங்கள்

### *தத்துவஞானிகளிடையே தொடர்பின்மை *

அவரது 11 ஆம் நூற்றாண்டு புத்தகம் "**தத்துவஞானிகளிடையே தொடர்பின்மை**" என்ற தலைப்பில் இஸ்லாமிய அறிவாய்வியலில் ஒரு பெரிய திருப்பத்தை ஏற்படுத்தியது. ஐயுறவியலால்ஏற்பட்ட தாக்கம் அல் கஸாலியை, தத்துவ ரீதியான சந்தர்ப்பவாத வடிவத்தை தழுவ வைத்தது.எல்லா காரண காரியங்களும், பரஸ்பரத் தொடர்புகளும், பொருள் இணைப்பினங்களின் விளைபொருள்கள் அல்ல. அவை அனைத்தும் தற்போதைய கடவுளுடைய சித்தம்.  
இஸ்லாமிய மெய்யியலைஅரிசுட்டாட்டில் மற்றும் பிளேட்டோஆகியோர்கடுமையான மறுத்தனர். இந்த தொடர்பின்மை இஸ்லாமிய மெய்யியலில் ஒரு திருப்புமுனையாக அமைந்தது. பலாசிஃபா (falasifa) என்ற புத்தகம் 8 ஆம் நூற்றாண்டு முதல் 11 ஆம் நூற்றாண்டு வரையிலான இஸ்லாமிய மெய்யியலாளர்களைக் கருவாகக் கொண்டிருந்தது. அவை பண்டைக் கிரேக்கர்களைபுத்திசாலித்தனமாக ஈர்த்தது.இப்புத்தகம் இஸ்லாமிய தத்துவவாதிகளான இப்னு சீனா(Avicenna) மற்றும் அல்-ஃபராபி (Al-Farabi)ஆகியோர்களைமையப்படுத்திஉள்ளது.  
அடுத்த நூற்றாண்டில், இப்னு றுஷ்துஎனும்ஆய்வர், அல்-கஸ்ஸாலியின் தொடர்பின்மை சார்ந்துநீண்ட மறுதொடக்கத்தை "**தொடர்பின்மையின் தொடர்பின்மை**" என்ற புத்தகத்தில்முன்வைத்தார். ஆயினும், இஸ்லாமிய சிந்தனையின் முரண்பாடான போக்கு ஏற்கனவே வடிவமைக்கப்பட்டு இருந்தது. அல் கஸ்ஸாலி, நெருப்புடன் தொடர்பு கொண்ட போது பருத்தி எரிவதை, சுதந்திரமான சட்ட விதிகளின் மாயைக்கு உதாரணமாகக் கொடுத்தார். "ஒரு நேரடி விளைவாக எந்தவொரு கவனத்தையும் ஈர்த்த அதிசயமே கடவுள் என்பவர்."இப்னு றுஷ்து, இக்கொள்கையை மறுத்து, "பருத்தி எரியும்போது எரிப்பதற்கான காரணத்தை மிகச் சிறப்பாக சொல்ல முடியும்-ஏனென்றால் படைப்பை நுணுகிக் காண ஒரு முறை இருந்தது." என்றுகூறுகிறார்  
ஃபல்சாஃபாவின் (falsafa) கீழ் வகைப்படுத்தப்பட்டுள்ள பல துறைகளில் அல் கஸ்ஸாலி முதன்மை அறிவார்ந்தவராக இருந்தார்.தத்துவம் ஒரு அரபு வார்த்தை. ஆனால் அதுஇயற்பியல், கணிதம் மற்றும் தர்க்கம் ஆகியவற்றைஉள்ளடக்கியது."ஃபால்ஸாஃபா உணர்ந்தவர்கள்மதத்திற்கு இணக்கமற்றவர்களாக இருக்க வேண்டும் என்பது சில அடிப்படைவாதிகளின் கூற்று. அவர்கள், 'தத்துவவாதிகளால்' ஏற்றுக்கொள்ளப்பட்ட அனைத்து கருத்துக்களையும், நிராகரிக்க முனைவர். அவர்கள் நிராகரிப்பவற்றில்சந்திர கிரகணம் மற்றும் சூரிய கிரகணம் போன்ற அறிவியல் உண்மைகளும் அடங்கும். பின்னர் அந்த நபரை ஒரு குறிப்பிட்ட கண்ணோட்டத்தில் ஏற்றுக் கொள்ளும்போது, அவர் தத்துவவாதிகளால் ஒப்புக்கொள்ளப்பட்ட மற்ற அனைத்து கருத்துக்களையும் கண்மூடித்தனமாக ஏற்கிறார்" என்று அல்-கசாலி கூறுகிறார்.
# அல் கசாலி

## செய்மங்கள்

### சுயசரிதை

''&#x5D;</sup>, தேதிAH 509 (அனோ டொமினி 1115-1116).]]
அல் கஸ்ஸாலி தனது வாழ்க்கையின் முடிவில் சுயசரிதை எழுதினார். அவரது"தவறிலிருந்து விடுவித்தல்" (அல் முனிதித் மின் அல்-ளலால் الضلا لمنقذ من) என்ற புத்தகம்முக்கியத்துவம் வாய்ந்த ஒரு வேலையாக கருதப்படுகிறது. அதில், அல் கஸாலி "கடவுள் மிக உயர்ந்த ஒரு ஒளி என் மார்பில் ஓர் அங்கம்... அறிவின் மிகவும் முக்கிய திறவுகோல்,"என்று கூறுகிறார். "கிரிஸ்துவம் தவிர வேறு மதங்களின் உள் குறிக்கோள்களை முற்றிலும் தெரிந்துகொள்ள விரும்பும் ஓர்இலக்கிய மாணவர்"  
ஏனெனில் அக்காலத்தில், கிரிஸ்துவர் பாரம்பரியம் வெளிப்படையாக இருந்தது. மற்ற சமயங்கள் பற்றிய போதிய பதிவுகளோ, சுயசரிதைகளோ, இலக்கியங்களோ, தனிப்பட்ட ஒப்புதல்களோ, இல்லை.
# அல் கசாலி

## செய்மங்கள்

### *மத அறிவியல்புத்துயிரளிப்பு*

அல் கஸ்ஸாலியின் முக்கிய படைப்புகளில் ஒன்று இஹ்யா 'உலும் அல்-தீன் (Ihya' Ulum al-Din) அல்லது இஹ்யா'உலமுத்தீன். இது இஸ்லாமிய விஞ்ஞானத்தின் அனைத்து துறைகளையும் உள்ளடக்கியது
- இதில் நான்கு முக்கிய பிரிவுகள் உள்ளன:
- வழிபாட்டு வழிமுறைகள் (ருப அல்-இபாதத்-Rub' al-'ibadat),
- தினசரி வாழ்க்கையின் நெறிமுறைகள் (ரூபி 'அல்-அதாதத்-Rub' al-'adatat)
- அழிவுக்கான வழிகள் (ரபூ அல்-முஹில்காட்-Rub' al-muhlikat)
- இரட்சிப்பின் வழிகள் (ரபூ அல்-முஞ்ஜியாத்-Rub' al-munjiyat)
குர்ஆன் (Qur'an) மற்றும் ஹதீஸ்களுக்குப் (hadith) பிறகு இஹ்யா (*Ihya*) என்பது மிகவும் அடிக்கடி பயன்படுத்தப்படும் இஸ்லாமிய நூலாக மாறியது.  
முஸ்லீம் வாழ்க்கை மற்றும் இறப்பின் ஒவ்வொரு அம்சத்திற்கும் பயனுள்ள, விரிவான வழிகாட்டியாக, பழமைவாத சுன்னி இறையியல் மற்றும் சூஃபி உள்ளுணர்வு ஆகியவற்றை ஒன்றாகக் கொண்டு ஒருங்கிணைப்பதே இதன் பெரிய சாதனை ஆகும். இஹ்யா எனும் இந்த புத்தகம் நவவி (Nawawi) போன்ற இஸ்லாமிய அறிஞர்களால் "இஸ்லாம் அனைத்து புத்தகங்களையும் இழந்து விட்டாலும், அவர்கள் அனைவருக்கும் பதிலாக இஹ்யா மட்டும் போதுமானதாக இருக்கும்" என்று அறியப்பட்டிருந்தது.  
**சட்ட நெறிச் செயலாக்கம்**
- அல்-கஸ்ஸாலியின் தீர்ப்புகள் (பதாவா அல் கஸ்ஸாலி-*Fatawy al-Ghazali*)
- நீதிப் பள்ளியின் மத்திம சுருக்கத் தொகுப்பு (அல்-வாஸிட் ஃபி அல்-மத்ஹப்-*Al-wasit fi al-mathab*)
- சட்டக் கோட்பாட்டினைத் தூய்மைப்படுத்துதல் (கிதாப் தஹ்ஸிப் அல்-இசுல்-*Kitab tahzib al-Isul*)
- சட்டக் கோட்பாட்டில் தெளிவுபடுத்தப்பட்டது (அல் முஸ்தாஃபா ஃபி 'இல்ம் அல்-இசுல்-*al-Mustasfa fi 'ilm al-isul*)
- ஒப்புமையுடைய நியாயமாக்கல் அறக்கட்டளை (அசஸ் அல்-கியாஸ்-*Asas al-Qiyas*)
# எல்மினா கோட்டை

**எல்மினா கோட்டை** என்பது, முன்னர் *கோல்ட் கோஸ்ட்* என்று அழைக்கப்பட்ட இன்றைய கானாவின் எல்மினாவில் போர்த்துக்கேயரால் அமைக்கப்பட்டது. *சாவோ ஜோர்ஜ் டா மினா* (São Jorge da Mina) என்னும் பெயர் கொண்ட இக்கோட்டை 1482ம் ஆண்டில் கட்டப்பட்டது. கினியாக் குடாப் பகுதியில் அமைக்கப்பட்ட முதல் வணிக மையம் இதுவே. எனவே, சகாராவுக்குக் கீழே எஞ்சியுள்ள மிகப் பழைய ஐரோப்பியரின் கட்டிடம் என்ற பெயரையும் இது பெறுகிறது. முதலில் ஒரு வணிக மையமாகத் தொடங்கிய இது, பின்னர் அத்திலாந்திக் அடிமை வணிகப் பாதையில் ஒரு முக்கியமான தங்கும் இடமாகப் பயன்பட்டது. 1637ம் ஆண்டில் இக்கோட்டையைப் போர்த்துக்கேயரிடம் இருந்து கைப்பற்றிய ஒல்லாந்தர், 1642ல் முழு கோல்ட் கோஸ்ட்டையும் கைப்பற்றினர். ஒல்லாந்தரின் கீழ் அடிமை வணிகம் 1814ம் ஆண்டுவரை தொடர்ந்து இடம் பெற்றது. 1872ல் ஒல்லாந்தரின் கீழிருந்த கோட் கோஸ்ட் முழுவதும் பிரித்தானியப் பேரரசின் கைக்கு மாறியது.
# மாரஞ்ஞோ

**மாரஞ்ஞோ** (*Maranhão*, போர்த்துக்கேய ஒலிப்பு: [mɐɾɐˈɲɐ̃w]) என்பது பிரேசிலின் வடகிழக்கு மாநிலங்களுள் ஒன்று. இம்மாநிலத்துக்கு வடக்கில் அத்திலாந்திக் பெருங்கடலும், மற்ற எல்லைகளில் பியவி, டொக்காட்டின்சு, பாரா ஆகிய மாநிலங்களும் உள்ளன. வடகிழக்கு பிரேசில் வட்டார வழக்குக்கு உள்ளேயே இம்மாநில மக்களுக்குத் தனித்துவமான ஒலிப்பு முறை உண்டு. கொன்சால்வசு டயசு எழுதிய *பாம் மரங்களின் நிலம்* (The Land of the Palm Trees), அலூசியோ அசவேடோ எழுதிய *காசா டி பென்சாவோ* ஆகிய நூல்களில் மாரஞ்ஞோ பற்றிய விபரிப்புக்கள் காணப்படுகின்றன.  
சூழல் பாதுகாப்புத் தொடர்பில் இம்மாநிலத்தின் லென்கோயிசு மணல்மேடுகள் முக்கியமானவை. யுனெஸ்கோ பாரம்பரியக் களமாக தேர்வு செய்யப்பட்டுள்ள மாநிலத் தலைநகரமான சாவ் லூயிசும் (São Luís) ஆர்வத்துக்குரியது.
# அறந்தாங்கி வீரமாகாளியம்மன் கோயில்

**வீரமாகாளியம்மன் கோயில்** புதுக்கோட்டை மாவட்டம் அறந்தாங்கி வட்டத்தில் அமைந்துள்ள காளியம்மன் கோயிலாகும்.
# அறந்தாங்கி வீரமாகாளியம்மன் கோயில்

## அமைவிடம்

புதுக்கோட்டையிலிருந்து 40 கி.மீ. தொலைவில், காரைக்குடி-மயிலாடுதுறை ரயில் தடத்தில் காரைக்குடியிலிருந்து 45 கி.மீ. தொலைவில் உள்ளது. தமிழ்நாட்டிலுள்ள குறிப்பிடத்தக்க காளியம்மன் கோயில்களில் இந்த வீரமாகாளியம்மன் கோயிலும் ஒன்றாகும்.
# அறந்தாங்கி வீரமாகாளியம்மன் கோயில்

## அமைப்பு

கோயிலின் முன் விநாயகர், கருப்பர் சன்னதிகள் உள்ளன. வசந்த மண்டபம், மகா மண்டபம் ஆகியவற்றைக் கொண்டுள்ளது. மூலவர் சன்னதியில் அம்மன் அமர்ந்த கோலத்தில் உள்ளார். சூலம், பத்மம், உடுக்கை, மழு, பாசம், கேடயம், கபாலம் ஆகியவற்றைக் கொண்டுள்ளார்.
# மணமேல்குடி ஜெகதீஸ்வரர் கோயில்

**ஜெகதீஸ்வரர் கோயில்** புதுக்கோட்டை மாவட்டம், மணமேல்குடி வட்டம் மணமேற்குடி எனப்படும் மணமேல்குடியில் அமைந்துள்ள சிவன் கோயிலாகும்.
# மணமேல்குடி ஜெகதீஸ்வரர் கோயில்

## அமைவிடம்

அறந்தாங்கியிலிருந்து 30 கி.மீ. தொலைவில், கிழக்குக் கடற்கரையில் அமைந்துள்ளது. பட்டுக்கோட்டை மற்றும் அறந்தாங்கியிலிருந்து பேருந்து வசதிகள் உள்ளன.
# மணமேல்குடி ஜெகதீஸ்வரர் கோயில்

## இறைவன், இறைவி

இங்குள்ள இறைவன் ஜெகதீஸ்வரர், இறைவி ஜெகத்ரட்சகி ஆவார். கோயிலில் மகிழம்பூ மரம், அரச மரம், வில்வ மரம் ஆகிய மரங்கள் உள்ளன. சிவனுக்கு பிரதோஷ விழா சிறப்பாக இங்கு நடைபெறுகிறது. இங்கு வழிபடும்போது திருமணத்தடை நீங்கும் என்றும், குழந்தை வரம் கிட்டும் என்றும் கூறுகின்றனர். இங்கு குலச்சிறை நாயனார், திருஞானசம்பந்தர், நின்றசீர் நெடுமாறர், மங்கையர்க்கரசியார் ஆகியோர் தனிச் சன்னதிகளில் கொடிக் கம்பத்திற்கு அருகில் உள்ளனர்.
# மணமேல்குடி ஜெகதீஸ்வரர் கோயில்

## சிறப்பு

63 நாயன்மார்களில் ஒருவரான குலச்சிறை நாயனாரால் பூசிக்கப்பெற்ற வகையில் இத்தலம் பெருமை பெற்றதாகும்.
# மணமேல்குடி ஜெகதீஸ்வரர் கோயில்

## திறந்திருக்கும் நேரம்

காலசந்தி (காலை 9.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும்.
# பெருங்களூர் உருமநாதர் கோயில்

**உருமநாதர் கோயில்** என்பது தமிழ்நாடு மாநிலத்தில் புதுக்கோட்டை மாவட்டத்தின் பெருங்களூர் புறநகர்ப் பகுதியில் அமைந்துள்ளது.
# பெருங்களூர் உருமநாதர் கோயில்

## அமைவிடம்

இக்கோயில் புதுக்கோட்டை-தஞ்சாவூர் சாலையில் புதுக்கோட்டையிலிருந்து 18 கி.மீ. தொலைவில் அமைந்துள்ளது.
# பெருங்களூர் உருமநாதர் கோயில்

## இறைவன், இறைவி

இங்குள்ள இறைவன் உருமநாதர், இறைவி உருமநாச்சியம்மன்
# பெருங்களூர் உருமநாதர் கோயில்

## சிறப்பு

கிராமக் கோயிலாக இக்கோயில் உள்ளது. பெருங்களூர் கிராமத்தில் தெய்வமாக உருமநாதரை வழிபடுகின்றனர். பிரார்த்தனை நிறைவேற்றுபவர்கள் முதலில் உருமநாதரையும் பிறகு மலையாமருங்கரையும் கடைசியில் வம்சோத்தாரகரையும் வழிபடுகின்றனர்.
# ஆதுர சாலை

சோழர்களுடைய கல்வெட்டுக்களில் அவர்களுடைய ஆட்சியில் ஏற்படுத்தப்பட்ட **ஆதுர சாலை** பற்றிய குறிப்புகள் காணப்படுகின்றன.
# ஆதுர சாலை

## பொருள்

‘ஆதுலன்‘ என்ற சொல் நோயாளி, வறியோன், யாசகன் ஆகியோரைக் குறிக்கும். ஆதுர சாலைகளில் மருத்துவர்கள் இருந்தனர். அவர்கள் நோயுற்றவர்களுக்கு மருத்துவம் செய்தார்கள்.
# ஆதுர சாலை

## அறக்கொடை

மருத்துவர்களுக்கும், ஆதுர சாலைகளுக்கும் நிலமானது அறக்கொடையாகத்தரப்பட்டது. ‘மருத்துவக்குடி‘, ‘மருத்துவப்பேறு‘, ‘வைத்திய பாகம்‘ ‘மருத்துவப்பாடி‘, ‘விஷஹர போகம்‘ என்பன கல்வெட்டுக்களில் வந்துள்ளன. சான்றாக, “வைத்திய பாகம்‘ ஒன்றும், நிலமும், வைத்திய போகமும்“
என்பதைக் கொள்ளலாம். எனவே, ஆதுர சாலைகள் நடத்துவதற்கும், ஊதியமாகவும், நிலமானது வழங்கப்பட்டதை அறியலாம்.
# ஆதுர சாலை

## உதய மார்த்தாண்ட பிரமராயன்

உதய மார்த்தாண்ட பிரமராயன் சிறப்புகளில் ஒன்றாக இவர் ஆதுர சாலையை ஏற்படுத்தியவர் என்பதாகும்.
# சரபேந்திர பூபாலக் குறவஞ்சி

**சரபேந்திர பூபாலக் குறவஞ்சி**, தஞ்சாவூரை ஆட்சி செய்த இரண்டாம் சரபோஜியைத் தலைவனாகக் கொண்டு எழுதப்பட்ட நூல் ஆகும். குறவஞ்சி என்பது பிற்காலத்தில் எழுந்த பல்வேறு வகைப்பட்ட பிரபந்தங்களில் ஒன்றாகும்.
# சரபேந்திர பூபாலக் குறவஞ்சி

## இயற்றியவர்

இதனை இயற்றியவர் கொட்டையூர் சிவக்கொழுந்து தேசிகர் என்னும் பெரும் புலவர் ஆவார். இவர் தஞ்சாவூரை ஆட்சி செய்த இரண்டாம் சரபோஜி மன்னரின் அரசவைப் புலவராக விளங்கியவர்.
# சரபேந்திர பூபாலக் குறவஞ்சி

## பாட்டுடைத்தலைவன்

சரபோஜி மன்னரைப் பாட்டுடைத்தலைவனாகக் கொண்ட இந்நூல், கற்போர் இலக்கியச் சுவை பெறும் வகையில் அமைந்துள்ளது.
# சரபேந்திர பூபாலக் குறவஞ்சி

## அமைப்பு

இடையிடையே விருத்தம், அகவல், வெண்பா முதலிய செய்யுட்களையும், வசனத்தையும் கொண்டு கீர்த்தன வடிவில் இந்நூல் அமைந்துள்ளது. எளிய நடையில் அமைந்த இந்நாடகம் தஞ்சைப் பெரிய கோயிலில் நடைபெற்ற திருவிழாக் காலங்களில் ஆடப்பெற்று வந்ததால், இஃது ”அஷ்டக்கொடிக் குறவஞ்சி” என்றும் அழைக்கப்படுகிறது.  
நூலின் முதற் பகுதியில் சிறப்புப் பாயிரம், காப்புச் செய்யுள், கட்டியக்காரன் வருகை, கணபதி வருகை ஆகியன இடம்பெறுகின்றன.  
பின்னர், பாட்டுடைத் தலைவராகிய சரபேந்திரர் உலா வருகின்றார். அவ்வுலாவைப் பந்து விளையாடிக் கொண்டிருந்த மதனவல்லி என்ற பெண் பார்க்கிறாள். தலைவர் மேல் காதல் கொள்கிறாள். உலா மதனவல்லியைக் கடந்து செல்கின்றது. மதனவல்லி காதல் துன்பத்தால் வருந்துகின்றாள். தன் காதலைத் தெரிவித்துத் தலைவனிடம் தோழியைத் தூது அனுப்புகின்றாள். அப்போது குறத்தி வருகின்றாள். குறத்தியை அழைத்துத் தலைவி குறி கேட்கின்றாள். அப்போது குறத்தியைத் தேடி அவள் கணவன் ஆகிய சிங்கன் என்பவன் வருகின்றான். அவன் குறத்தியைக் காணாது வருந்துகின்றான். இறுதியில் குறத்தியைத் தேடிக் கண்டுபிடிக்கின்றான். மகிழ்ச்சி அடைகின்றான். இறுதியில் மங்களம் என்ற பகுதி இடம்பெறுகின்றது.
# சரபேந்திர பூபாலக் குறவஞ்சி

## சிறப்பு

குறவஞ்சி இலக்கியங்களுள் குற்றாலக் குறவஞ்சிக்கு அடுத்தபடியாகக் கருதப்படுகிறது சரபேந்திர பூபாலக் குறவஞ்சி ஆகும். இது நாடகத் தமிழ் வகையைச் சேர்ந்தது என்பதால், அவ்வச்சாதியார், இடம் முதலியவற்றிற்கு ஏற்பப் பேசும் முறையில் சில சொற்களும், சொற்றொடர்களும் மரூஉ மொழிகளாகவும், கொச்சை மொழிகளாகவும், காணப்படுகின்றன. வதைக்குது, உதைக்குது, இருக்குது, பதறுதடி, கட்டலையோ, குத்தலையோ, வருகுது, நாலுகால், நாப்புக்காட்டி, பெருகுது, கேளடையே, தேடலை என்பன அவற்றுள் சிலவாகும்.
# சரணடைதல் (படைத்துறை)

படைத்துறைச் சொற் பயன்பாட்டில் **சரணடைதல்** என்பது, பிரதேசத்தின் மீதான கட்டுப்பாடு, போர்வீரர், அரண்கள், கப்பல்கள், ஆயுதங்கள் என்பவற்றை இன்னொரு படையினரிடம் துறந்து விடுவதைக் குறிக்கும். சரணடைதல் போர் எதுவும் இடம்பெறாமலேயே அமைதியாக நடைபெறலாம். அல்லது, போரில் ஒரு பகுதி தோல்வி அடைவதன் மூலம் ஏற்படலாம். இறைமை உள்ள நாடு ஒன்று போர் ஒன்றில் தோல்வியுற்ற பின்னர் அமைதி ஒப்பந்தம் ஒன்றில் அல்லது சரணடைதல் ஒப்பந்தம் ஒன்றில் கைச்சாத்து இடுவதன் மூலம் சரணடைவது வழக்கம். போர்க்களத்தில் தனிப்பட்ட வீரர்கள் அல்லது படைத் தலைமையின் கட்டளைப்படி மொத்தமாகச் சரணடையும் போது அவர்கள் போர்க் கைதிகள் ஆகிறார்கள்.
# சரணடைதல் (படைத்துறை)

## வரலாறு

ஒரு வெள்ளைக் கொடி அல்லது கைக்குட்டை சரணடைவதற்கான விருப்பத்தைக் காட்டும் சைகையாகப் பொதுவாக எடுத்துக்கொள்ளப்படுகிறது. ஆனாலும், அனைத்துலகச் சட்டங்களின்படி இது தீர்வுப் பேச்சுக்களுக்கான விருப்பத்தை வெளிப்படுத்தும் ஒரு சமிக்ஞையையே குறிக்கும். இதன் விளைவு முறையான சரணடைதலாக இருக்கலாம் அல்லது இல்லாமல் போகலாம். வழமையாக சரணடைதல் ஆயுதங்களைக் கையளிப்பதை உள்ளடக்கியது. முற்கால ஐரோப்பியப் போர்களில், சரணடையும் படைகளின் கட்டளை அதிகாரி தனது வாளை வெற்றி பெற்ற கட்டளை அதிகாரியிடம் கையளிப்பார். தனிப் போர்வீரர்கள் ஆயுதங்களைக் கீழே போட்டுவிட்டுக் கைகள் இரண்டையும் தலைக்கு மேல் உயர்த்துவதன் மூலம் சரணடையலாம். சரணடையும் தாங்கிக் கட்டளை அதிகாரி தாங்கியின் சுடு குழல்களை எதிர்த் தரப்பினரை நோக்காமல் திருப்பிவிட வேண்டும். சரணடைதலுக்கான சைகையாக கொடிகளும் சின்னங்களும் இறக்கப்படும் அல்லது சுருட்டப்படும். கப்பலின் கம்பத்தில் வெள்ளைக் கொடி ஏற்றுவது சரணடைதலுக்கான அடையாளம் ஆகும்.  
இது தரப்பும் ஏற்றுக்கொண்டால் சரணடைதல், நிபந்தனைகளுடன் கூடியதாக இருக்கக்கூடும். இதன்படி, வெற்றி பெற்ற தரப்பு சில வாக்குறுதிகளை அளித்த பின்னரே மற்றத்தரப்பு சரணடைய ஒப்புக்கொள்ளும். அல்லது சரணடைதல் நிபந்தனையற்றதாக இருக்கலாம். இவ்வகைச் சரணடைதலில், வெற்றி பெற்ற தரப்பினர், போர்ச் சட்டங்களும் வழக்கங்களும் வழங்கக் கூடியவை தவிர்ந்த வேறெந்த வாக்குறுதிகளையும் வழங்க மாட்டார்கள். இது தொடர்பான பெரும்பாலான சட்டங்களும் வழக்கங்களும், 1907 ஹேக் ஒப்பந்தம், செனீவா ஒப்பந்தங்கள் ஆகியவற்றில் உள்ளவை ஆகும். சரணடையும் தரப்பு போரைத் தொடர்ந்து நடத்தக்கூடிய ஆற்றலை இழந்துவிட்டால் நிபந்தனையற்ற சரணடைதலே இடம்பெறக்கூடும்.
# சரணடைதல் (படைத்துறை)

## போலிச் சரணடைதல்

போர்ச் சூழல் ஒன்றில் போலிச் சரணடைதல் ஒரு வகை நம்பிக்கை மோசடி ஆகும். செனீவா ஒப்பந்தத்தின் நடபடி 1 இன்படி இது ஒரு போர்க் குற்றம் ஆகும். எதிரியைப் பாதுகாப்பு நிலைகளில் இருந்து வெளிவரச் செய்து அவர்களைத் தாக்குவதே போலிச் சரணடைதலின் பொதுவான நோக்கம். எனினும், முற்றுகை போன்ற பெரிய நடவடிக்கைகளில் இதைப் பயன்படுத்தக்கூடும். போலிச் சரணடைதல் தொடர்பான விபரிப்புக்களை உலக வரலாற்றில் அடிக்கடி காண முடியும். ஐரிஷ் விடுதலைப் போரின்போது கில்மிச்சேலில் பிரித்தானியப் படைகள் நிகழ்த்தியதாகச் சொல்லப்படும் போலிச் சரணடைதல் ஒரு எடுத்துக்காட்டு.
# புன்னாடு

சங்க இலக்கியங்கள் கூறும் **புன்னாடு** கபினி ஆற்றங்கரையின் தெற்கிலும் (எருமை நன்னாட்டிற்கு தெற்கிலும்), கொள்ளேகளம் பகுதிக்கு மேற்கிலும், கொடகு மலைகளுக்கு தென்கிழக்கிலும் அமைந்திருந்தது. சங்ககாலத்திலிருந்து கி.பி 5 ஆம் நூற்றாண்டு வரை புன்னாடு கொங்கின் ஒரு பகுதியாக இருந்துவந்தது. பின்னர் புன்னாட்டு அரசனுக்கு ஆண் வாரிசு இல்லாமல், இளவரசியை கங்க மன்னனுக்கு மணமுடித்து கொடுத்ததோடு , புன்னாடு கங்கவாடியொடு இணைக்கப்பட்டு புன்னாட்டின் வரலாறு முடிவடைந்தது. பின்னர் 16ஆம் நூற்றாண்டில் உம்மத்தூர் உடையார்கள் சத்தியமங்கலம், பவானி, ஈரோட்டை ஆண்டபோது , தெற்காணாம்பி / தெற்காணாம்பை நாடு என்ற புன்னாட்டின் பெரும்பகுதி , மீண்டும் கொங்கதேசத்தொடு இணைக்கப்பட்டு , அதன்பின் மீண்டும் பிரிக்கப்பட்டது.
# புன்னாடு

## சங்ககாலப் போர்

சங்ககாலத்தில் நன்னன் என்பவன் இப்புன்னாட்டின் மீது போர் தொடுத்தான். தேர்ப்படையுடன் வந்த பொலம்பூண் நன்னன் இதனைத் தனதாக்கிக்கொண்டான். நன்னனின் படைத்தலைவன் மிஞிலி. இவன் ‘இகல் அடு கற்பு’க் கலையில் வல்லவன். புன்னாட்டு அரசனை “அஞ்சவேண்டாம்” என்று கூறிக்கொண்டு ஆய் எயினன் என்பவன் மிஞிலியைத் தாக்கினான். ஆனால் ஆய் எயினன் போரில் மாண்டான்.
# பேங் பேங்!

**பேங் பேங்** 2014ஆம் ஆண்டு திரைக்கு வந்த இந்திய நாட்டு ஹிந்தி அதிரடித் திரைப்படம் ஆகும். இந்தத் திரைப்படத்தை சித்தார்த் ஆனந்த் இயக்கியுள்ளார். கிருத்திக் ரோஷன், கத்ரீனா கைஃப், டேனி டென்சோங்பா,
ஜாவேத் ஜாப்ரி, ஜிம்மி ஷெர்கில், பவன் மல்ஹோத்ரா உள்ளிட்ட பலர் நடித்துள்ளார்கள். இந்த திரைப்படத்தை பாக்ஸ் ஸ்டார் ஸ்டுடியோஸ் தயாரித்து மற்றும் வினியோகம் செய்கின்றது.  
இது ஹாலிவுட் திரைப்படமான நைட் அண்ட் டே (Knight and Day) என்ற திரைப்படத்தின் மறுதயாரிப்பாகும். இந்த திரைப்படம் 2 அக்டோபர், 2014ஆம் ஆண்டு இந்தியாவில் தமிழ், ஹிந்தி மற்றும் தெலுங்கு மொழிகளில் வெளியாகியது.
# கூட்டு நிதிநல்கை

**கூட்டு நிதிநல்கை** அல்லது **திரள்நிதி திரட்டல்** (*crowdfunding*) என்பது பலர் ஒன்றாக ஒரு குறிப்பிட்ட நோக்கத்துக்காக நிதிப் பங்களிப்புச் செய்து நிதியளிப்பது ஆகும். பரந்துபட்ட பலர் இணையம் ஊடாக ஒருங்கிணைந்து நிதிநல்கை செய்வதை இது சிறப்பாகக் குறிக்கிறது. தன்னார்வத் திட்டங்கள், வணிகங்கள், கலைப்படைப்புக்கள், ஆபத்துதவிகள் போன்ற பல்வேறு செயற்பாடுகள் கூட்டு நிதிநல்கை மூலம் நிதியளிக்கப்படுகின்றன.
# கூட்டு நிதிநல்கை

## வரலாறு

WordSpy.com எனும் தளத்தின் படி, ஆங்கிலத்தில் crowdfunding என்பதை முதன் முதலாக, மைக்கேல் சுலைவன் என்பவரின் முன்னெடுப்பான **ஃபண்டவ்லாக்** ஆகத்து 2006 இல் பயன்படுத்தப்பட்டுள்ளது.
# கூட்டு நிதிநல்கை

## வகைகள்

1. பங்கு சார்ந்த கூட்டு முதலீடு/நிதி திரட்டல்
1. பரிசு சார்ந்த கூட்டு முதலீடு/நிதி திரட்டல்
# கூட்டு நிதிநல்கை

## இந்தியாவில் கூட்டுப்பங்கு முதலீடு

கன்னட திரைப்படமான லூசியா கூட்டுப்பங்கு முதலீட்டில் எடுக்கப்பட்டது.
# கார்ல் அர்பன்

**கார்ல் அர்பன்** (*Karl Urban*) (பிறப்பு: 7 ஜூன் 1972) ஒரு நியூசிலாந்து நாட்டு நடிகர் ஆவார். இவர் த லார்டு ஆப் த ரிங்ஸ்: த ரிடர்ன் ஆப் த கிங், தூம், ஸ்டார் ட்ரெக், ட்ரேட், ரிட்டிக் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# பவுல் பெட்டனி

**பவுல் பெட்டனி** (*Paul Bettany*, பிறப்பு: 27 மே 1971) ஒரு இங்கிலாந் நாட்டு நடிகர் ஆவார். இவர் லேகியன், ப்ளூட், டிரான்சன்டன்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் அயன் மேன் 1 (2008), அயன் மேன் 2 (2010), தி அவேஞ்சர்ஸ் (2012), அயன் மேன் 3 (2013), அவெஞ்சர்ஸ்: ஏஜ் ஆஃப் அல்ட்ரான் (2015) , கேப்டன் அமெரிக்கா: சிவில் வார் (2016) , அவென்ஜ்ர்ஸ் : இன்பினிட்டி வார் (2018) போன்ற திரைப்படங்களில் மாவல் திரைப் பிரபஞ்சம் கதாபாத்திரமான விஷன் என்ற சூப்பர் ஹீரோ கதாபாத்திரத்தில் நடித்துள்ளார்.
# ஜோசப் ஹென்றி

) உள்ள அறிவிக்கைப் பலகை.]]
**ஜோசஃப் ஹென்றி** (*Joseph Henry*, திசம்பர் 17, 1797&nbsp;– மே 13, 1878) இசுமித்சோனியன் கழகத்தின் முதல் செயலாளராகவும் இந்நிறுவனத்திற்கு முன்னோடியாக இருந்த *அறிவியல் ஊக்குவிற்பிற்கான தேசியக் கழகத்தின்* நிறுவன உறுப்பினராகவும் பணியாற்றிய அமெரிக்க அறிவியலாளர் ஆவார். தமது வாழ்நாளில் மிகவும் மதிக்கப்பட்டவராக விளங்கினார். மின்காந்தங்களை உருவாக்குகையில் மின்காந்தவியல் நிகழ்வான தன்-தூண்டத்தை கண்டறிந்தார். தவிரவும் மைக்கேல் பரடே(1791-1867) கண்டறிந்த பரிமாற்றத் தூண்டலை தானும் தன்னிச்சையாக கண்டறிந்தவர்; இருப்பினும் பரடேதான் தனது ஆய்வை முதலில் வெளியிட்டவர். ஹென்றி மின்காந்தத்தை நடைமுறைக்கேற்ற கருவியாக உருவாக்கினார். மின்சார வாயிற்மணிக்கு (குறிப்பாக மின் கம்பி வழியாக சற்றுத்தொலைவில் இருக்கும் மணியை ஒலிக்கச் செய்தல்,1831) முன்னோடியானதொரு கருவியை உருவாக்கினார். மின்சார உணாத்தியின் முன்னோடியையும் (1835) வடிவமைத்தார். தூண்டத்திற்கான அனைத்துலக அலகான என்றி இவர் பெயரிலேயே வழங்கப்படுகிறது. இவர் உருவாக்கிய மின்காந்த உணாத்திகளே சாமுவேல் மோர்சும், (1791-1872) சேர் சார்லசு வீட்சுடோனும் (1802-1875) தனித்தனியே கண்டறிந்த நடைமுறை மின்சாரத் தந்திக்கு அடித்தளமாயிற்று.
# ஆலிவர் ஹெவிசைடு

**ஆலிவர் ஹெவிசைடு** (*Oliver Heaviside*,FRS)அயனி மண்டலத்தின் ஒருபகுதி இவரது பெயரையும் தாங்கியவண்ணம் எவிசைடு-கென்னலி அடுக்கு எனப் பெயரிடப்பட்டுள்ளது. இவரது குணப்போக்கு மிகவும் கிறுக்குத்தனமாக இருந்தது.
# ஆலிவர் ஹெவிசைடு

## வாழ்க்கைச் சுருக்கம்

எவிசைடு இலண்டனிலுள்ள கேம்டென் டவுனில் பிறந்தவர். இவரது தந்தை திறன்மிக்க மரச் செதுக்குநர். இவரது அம்மான் சார்லசு வீட்சுடோன் (1802-1875) தந்தியை கண்டுபிடித்தவர்களில் ஒருவர். சிறுவயதில் செங்காய்ச்சலால் பாதிக்கப்பட்டதால் எவிசைடுக்கு, குறிப்பாக பிந்தைய நாட்களில், கேள்விக் குறைபாடு இருந்தது. எவிசைடு கேம்டென் அவுசு பள்ளியில் 16 அகவை வரை படித்தார். பின்னர் 18 வரை வீட்டிலேயே தமது கல்வியைத் தொடர்ந்தார். தந்திச் செயலராக வேலை கிடைத்து சில காலம் டென்மார்க்கில் பணிபுரிந்தார். 1871இல் இங்கிலாந்திற்கும் டென்மார்கிற்கும் இடையேயான தந்தி வடத்தில் இருந்த குறைபாட்டைக் கண்டறிந்தார். 1873இல் மக்சுவெல்லின் *மின்சாரம்,காந்தவியல் குறித்த ஆய்வுக் கட்டுரை* என்ற நூலின் முதற்பதிப்பை வாங்கினார். இந்த நூல் எவிசைடுக்கு மிகுந்த பாதிப்பை ஏற்படுத்தியது; இதனடிப்படையில் பல கணித கருத்துருக்களை உருவாக்கினார். இச்சமயம் அவர் நியூ காசிலில் வாழ்ந்து வந்தார். 1875இல் இலண்டன் திரும்பிய எவிசைடு தமது பல கண்டுபிடிப்புகளை நூலாக எழுதினார். ஆனால் இவரது படைப்புக்களை எவரும் அச்சிட முன்வரவில்லை; இவரது ஆக்கங்கள் புரிந்துகொள்ளக் கடினமாக இருந்தன. மாறுதிசை மின்னோட்டம் பயன்பாட்டிற்கு வருவதற்கு 15 ஆண்டுகள் முன்னமேயே அதனைப் பகுப்பாய்வு செய்துள்ளார்.  
தமது பெற்றோருடன் பைங்டன் சென்ற எவிசைடு அவர்களது மறைவிற்குப் பிறகு நியூடன் அப்பாட்டிலும் பின்னர் டோர்கேயில் 1908இல் தம் மரணம் வரையும் வாழ்ந்திருந்தார். கடைசிவரை இவர் திருமணம் புரியாதிருந்தார்.
# தமிழ் வரலாறு (நூல்)

**தமிழ் வரலாறு** என்பது, தமிழ் மொழியின் வரலாறு குறித்து எழுதப்பட்ட நூல் ஆகும். ஞா. தேவநேயப் பாவாணர் எழுதிய இந்நூல் 1967ம் ஆண்டு வெளிவந்தது. தமிழ் மொழி மீது பற்றுக்கொண்டவரும் நீண்ட காலம் தமிழ் ஆய்வுகளில் ஈடுபட்டவருமான நூலாசிரியர், அம்மொழியின் மேன்மை குறித்து இந்நூலில் விளக்குகிறார். தமிழ் இலக்கியத்தின் வரலாறும், தமிழ் பற்றிய பொதுவான செய்திகளுமே தமிழின் வரலாறாகச் சொல்லப்பட்ட ஒரு காலத்தில், தமிழின் வரலாற்றை மொழியியல் அடிப்படையில் ஆராய்ந்து எழுதிய முதல் நூல் இதுவாகும்.
# தமிழ் வரலாறு (நூல்)

## நோக்கம்

தொன்மை வாய்ந்த தமிழ் மொழியின் பெருமையை மறந்து பிற்காலத்தில் சமசுக்கிருத மொழிக்கு முதன்மை கொடுத்துத் தமிழரே தம்மைத் தாழ்த்திக் கொண்டதாக நூலாசிரியர் கருதுகிறார். இந்தியா விடுதலை பெற்ற பின்னர், ஆரிய மொழிகளுக்கு உயர்வு கற்பித்துத் தமிழுக்கு எதிரான கருத்துக்கள் தொடர்ந்து பரப்பப்பட்டு வருவதாகவும், தமிழைக் காக்கவேண்டிய பல்கலைக்கழகத் தமிழ்ப் பேராசிரியர்கள் பலரும்கூட அதை மறந்து செயற்படுவதாகவும் குறைகூறும் அவர், இந்நிலையில் தமிழின் உண்மையான வரலாறு வெளிவருவது இன்றியமையாதது என்று எண்ணினார்.  
ஆங்கிலம் கற்ற தமிழ் அறிஞரும், பெரும்பாலான அரசியல் கட்சிகளும் தாய்மொழி உணர்ச்சி இல்லாது இருப்பதைச் சுட்டிக்காட்டிய நூலாசிரியர், தமிழ்ப் பண்பாட்டைத் தாங்கி நிற்க வேண்டிய உயர்நிலைப் பள்ளித் தமிழ் ஆசிரியர்களுக்கும், புதிய தலைமுறை மாணவர்களுக்கும், பட்டம் பெற்ற பல்கலைக்கழக ஆராய்ச்சி இளைஞர்களுக்கும் இந்நூல் பயன்படவேண்டும் என விரும்புகிறார்.
# தீநுண்ம எதிர்ப்பி

இன்டெர்ஃபெரான்-ஆல்ஃபாவின் மூலக்கூற்று வடிவம்]]  
**தீநுண்ம எதிர்ப்பிகள்** (அ) **இன்டெர்ஃபெரான்கள்** (interferons; IFNs) என்பவை தீ நுண்மங்கள், பாக்டீரியா, ஒட்டுண்ணிகள் அல்லது கட்டி (உயிரியல்) உயிரணுக்கள் போன்ற நோய்க்காரணிகளுக்கெதிராக ஓம்புயிரினால் உருவாக்கப்பட்டு வெளியிடப்படும் புரதங்களாகும். எடுத்துக்காட்டாக, தீநுண்மம் தாக்கப்பட்ட உயிரணு இன்டெர்ஃபெரான்களை வெளியிட்டு அருகிலுள்ள உயிரணுக்களைத் தூண்டி தீநுண்மத்திற்கெதிரானப் பாதுகாப்புகளை அதிகரிக்கச் செய்கிறது. இன்டெர்ஃபெரான்கள் நோய்க்காரணிகளை அழிக்க, நோய் எதிர்ப்பாற்றல் முறைமையின் பாதுகாப்புச் செயற்பாடுகளைத் தூண்டும், உயிரணுக்களுக்கிடையேயானத் தொடர்பாடல்களுக்காக பயன்படுத்தப்படும் மூலக்கூறுகளான சைட்டோக்கைன்கள் எனப்படும் கிளைக்கோப்புரதப் பிரிவைச் சார்ந்தவையாகும்.
# விக்டர் மேயர் உபகரணம்

**விக்டர் மேயர் உபகரணம்** (*Victor Meyer apparatus*) என்பது எளிதில் ஆவியாகக் கூடிய சேர்மத்தின் மூலக்கூறு நிறையைக் கண்டறியும் ஒரு கருவி ஆகும். விக்டர் மேயர் என்பவர் இக்கருவியை உருவாக்கினார். இந்த முறையில் எந்தச் சேர்மத்தின் மூலக்கூறு நிறையைக் காண வேண்டுமோ அச்சேர்மம் விக்டர் மேயர் குழாயில் சூடுபடுத்தப்பட்டு அதன் ஆவி வடிவமாக மாற்றப்படுகிறது. இவ்வாறு உருவான சேர்மத்தின் ஆவி அதன் கன அளவுக்குச் சமமான காற்றை இடப்பெயர்ச்சி செய்கிறது. இடப்பெயர்ச்சி செய்யப்பட்ட காற்றின் கன அளவு சோதனைச் சாலையில் சோதனை முறையிலான வெப்பம் மற்றும் அழுத்தத்தில் கண்டறியப்படுகிறது. பின்னர், அக்கன அளவைத் திட்ட வெப்ப அழுத்த நிலையில் கிடைக்கும் கன அளவாகக் கணக்கிட வேண்டும். கண்டறியப்பட்ட தரவுகளில் இருந்து திட்ட வெப்ப அழுத்த நிலையில் 2.24 * 10<sup>−2</sup>மீ<sup>3</sup> ஆவியின் நிறையைக் கணக்கிட வேண்டும். இந்நிறையே சேர்மத்தின் மூலக்கூறு நிறையாகும்.
# விக்டர் மேயர் உபகரணம்

## அமைப்பு

விக்டர் மேயர் கருவி, கீழ்பாகத்தில் சற்று பருமனாக உள்ள ஒரு விக்டர் மேயர் குழாயைக் கொண்டிருக்கும். இக்குழாய் ஒரு வெளிக் கலத்தின் உட்புறமாக வைக்கப்பட்டிருக்கும். இக்குழாயில் காற்றுப் புகாமல் இருக்க அதன் மேற்புறம் ஒரு தக்கையால் மூடப்படும். இக்குழாயின் மேல்பாகத்தில் பக்க போக்குக் குழாய் இணைக்கும் வகையில் அமைப்பு உள்ளது. இப்போக்குக் குழாயின் மறுமுனை ஒரு நீர்த் தொட்டியில் உள்ள துளை மேடைக்கு அடியில் சேருமாறு அமைக்கப்படுகிறது. மூலக்கூறு நிறை கண்டுபிடிக்க வேண்டிய சேர்மத்தைக் காட்டிலும் சுமார் 30K அளவிற்காவது அதிக கொதி நிலை உடைய திரவம் வெளிக்கலனில் நிரப்பப்பட வேண்டும். விக்டர் மேயர் உபகரணத்தின் அடிப்பகுதி உடையாமல் இருக்க அதன் அடிபாகத்தில் கம்பளி அல்லது கல்நார்த் துண்டுகள் வைக்கப்பட்டிருக்கும்.
# விக்டர் மேயர் உபகரணம்

## செயல்முறை

முதலில் வெளிக்கலனில் உள்ள திரவம் கொதிக்க வைக்கப்படுகிறது. விக்டர் மேயர் குழாயில் உள்ள காற்று வெப்பத்தால் விரிவடையும். பின்னர் மேல்புறமுள்ள போக்கு குழாயின் வழியாகச் சென்று நீரின் மேற்பரப்பில் குமிழிகளாக வெளியேறும்.குமிழிகள் தோன்றுவது நின்றவுடன் நீர் நிறைந்த அளவுசாடி ஒன்று துளைமேடை மீது தலை கீழாக வைக்கப்பட வேண்டும். இப்பொழுது துல்லியமாக நிறை தெரிந்த சேர்மம் எடுத்துக் கொள்ளப்பட்ட குப்பியை நன்கு வெப்பப்படுத்தப்பட்ட விக்டர் மேயர் குழாயினுள் போடவேண்டும். குழாயை உடனடியாக தக்கை கொண்டு நன்றாக மூடிவிட வேண்டும்.குப்பியில் உள்ள சேர்மம படிப்படியாக ஆவியாக மாற்றம் அடைகிறது.பின்னர் ஆவிக்குச் சமமான கன அளவுள்ள காற்று இடப்பெயர்ச்சி அடைந்து அளவிடப்பட்ட சாடியினுள் நீரின் மேல் சேகரிக்கப்படுகிறது.காற்றுக் குமிழ்கள் தோன்றுவது நின்றவுடன் சாடியின் திறந்த முனையை மூடியபடி வெளியே எடுத்து மற்றொரு நீர்த்தொட்டியில் வைக்க வேண்டும்.சாடியில் உள்ள நீர்மட்டமும் தொட்டியில் உள்ள நீர்மட்டமும் சமமாகும்படி சரி செய்தவுடன் அளவு சாடியில் உள்ள காற்றின் அளவைக் குறித்துக் கொள்ள வேண்டும்.அளவு சாடியில் உள்ள ஈரமான காற்றின் அழுத்தம் வளிமண்டல அழுத்தத்திற்கு சமமாகும்.அறையின் வெப்ப நிலையும் வளிமண்டல அழுத்தமும் குறித்துக் கொள்ளப்பட்டு கணக்கீடுகளின் மூலம் எளிதில் ஆவியாகக் கூடிய சேர்மத்தின் மூலக்கூறு நிறை கணக்கிடப்படுகிறது.
# விக்டர் மேயர் உபகரணம்

## கணக்கிடுதல்

அறையின் வெப்ப நிலை = T<sub>1</sub>K  
திட்ட வெப்ப நிலை = 273K  
வளிமண்டல அழுத்தம் = P<sub>0</sub> , P<sub>0</sub> = 1.013 * 10<sup>5</sup>Nm<sup>−2</sup>  
வெப்ப நிலையில் நீராவியின் அழுத்தம் = P  
உலர் ஆவியின் அழுத்தம் = P<sub>1</sub>  
அழுத்தத்தில் வெப்பநிலையில் சாடியிலுள்ள வாயுவின் அழுத்தம் = ( P - p<sup>1</sup> ) = P<sub>1</sub>  
| ஆய்வக மதிப்புகள் | திட்ட வெப்பநிலை மதிப்புகள் |  |
| --- | --- | --- |
| கன அளவு = V<sub>1</sub>m<sup>3</sup> | கன அளவு = V<sub>0</sub> = ? |  |
| அழுத்தம் = P<sub>1</sub> = (P - p) Nm<sup>−2</sup> | அழுத்தம் = P<sub>0</sub> = 1.013 * 10<sup>5</sup>Nm<sup>−2</sup> |  |
| வெப்பநிலை = T<sub>1</sub>K | வெப்ப நிலை = T<sub>0</sub> = 273K | } |  
'''P<sub>0</sub> V<sub>0</sub> / T<sub>0</sub> = P<sub>1</sub> V<sub>1</sub> /T<sub>1</sub>  
திட்ட வெப்ப நிலையில் ஆவியின் கன அளவு **V<sub>0</sub> = P<sub>1</sub> V<sub>1</sub> / T<sub>1</sub> X T<sub>0</sub> / P<sub>0</sub>**  
திட்ட வெப்ப நிலையில் **V<sub>0</sub>m<sup>3</sup>**ஆவியின் நிறை = **W** கிராம்  
திட்ட வெப்ப நிலையில் **2.24 X 10<sup>−2</sup>m<sup>3</sup>** ஆவியின் நிறை = **2.24 X 10<sup>−2</sup> X W / V<sub>0</sub>**  
2 X ஆவி அடர்த்தி என்பதே நாம் கண்டறிய வேண்டிய மூலக்கூறு நிறை ஆகும்.
# வேதியீர்ப்பு

பல காலகட்டங்கள்]]
**வேதியியல் துலங்கல்** (Chemotaxis) என்பது ஒரு உயிரினம் வேதிப்பொருள் ஒன்றின் தூண்டலுக்கேற்ப நகர்வதைக் (இடம்பெயர்தலை) குறிக்கின்றது. உடல் உயிரணுக்கள், பாக்டீரியா, பிற ஒரு செல் உயிரி (அ) பல செல் உயிரிகள் சுற்றுச்சூழலிலுள்ள சில வேதிப்பொருள்களுக்கேற்பத் தங்களின் அசைவுகளை மேற்கொள்கின்றன. உணவைக் கண்டறிவதற்காக குளுக்கோசு போன்ற உணவுப்பொருள்கள்/மூலக்கூறுகள் அடர்த்தியாக உள்ள இடத்தை நோக்கி நீந்துவதும், ஃபீனால் போன்ற நஞ்சுகள் இருக்குமிடத்தைவிட்டு தப்பிச் செல்வதற்கும் பாக்டீரியாக்களுக்கு வேதியீர்ப்பு இன்றியமையாததாகிறது. ஆரம்ப வளர்ச்சி காலகட்டங்களில் பலசெல் உயிரினங்களுக்கு வேதியீர்ப்பு அத்தியாவசமாகிறது. உதாரணமாக, கருக்கட்டலின்போது சினை முட்டையை நோக்கி விந்து செல்லுதல்; பின்வரும் வளர்ச்சி நிலைகள், இயல்பானத் தொழிற்பாடுகளில் நரம்பணுக்கள் அல்லது வெள்ளையணுக்களின் இடம்பெயர்வு ஆகியவற்றைக் கூறலாம். விலங்குகளில் புற்றுநோய் உடலில் பரவும்போது இத்தகு வேதியீர்ப்புச் செயற்பாடுகள் நிலைகுலையச் செய்யப்படுவது கண்டறியப்பட்டுள்ளது.
# தும்பைமாலை (பாட்டியல்)

**தும்பை மாலை** என்பது தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் இலக்கண நூல்கள் காட்டும் பாட்டியல் வகைகளுள் ஒன்று ஆகும். தும்பைப் பூமாலையைச் சூடிக்கொண்டு பகைவரோடு போர் செய்வதைக் கூறுவது தும்பைமாலையாகும் எனப் பாட்டியல் நூல்கள் இலக்கணம் வகுத்துள்ளன.  
பகைவர்கள் தன் ஊருக்கு வந்து துன்புறுத்தினார்கள் என்பதற்காக அரசன் தன் படையுடன் பகைவன் ஊருக்கே சென்று அவன் கோட்டையை முற்றுகையிடுதல் தும்பை மாலை என்னும் இலக்கியமாகும்.
# தும்பைமாலை (பாட்டியல்)

## இவற்றையும் காண்க

- சிற்றிலக்கிய வகை
- தமிழில் சிற்றிலக்கியங்கள்
- பாட்டியல்
# தும்பைமாலை (பாட்டியல்)

## உசாத்துணைகள்

- சுந்தரமூர்த்தி, கு. (பதிப்பாசிரியர்), முத்துவீரியம்
# தும்பைமாலை (பாட்டியல்)

## கருவி நூல்கள்

- பிரபந்த தீபம்
- பிரபந்த தீபிகை
- பிரபந்த மரபியல்
- பிரபந்தத் திரட்டு
# குளத்துப்புழை அய்யப்பன் கோவில்

**குளத்துப்புழை ஐயப்பன் கோவில்** (அ) **குளத்துப்புழா ஐயப்பன் கோவில்,** ஐயப்பனின் முக்கியமான கோவில்களுள் ஒன்று. இங்கு ஐயப்பன் குழந்தையாக காட்சி தருவதால் *பால சாஸ்தா* என்று அழைக்கிறார்கள். இதனை உறுதிப்படுத்தும் விதமாக இக்கோயிலின் வாசல் சிறு குழந்தைகள் நுழையும் அளவிற்கே உள்ளது. இக்கோவில் இந்தியாவின் கேரள மாநிலத்தின் கொல்லம் மாவட்டத்திலுள்ள குளத்துப்புழை எனும் சிற்றூரில் அமைந்துள்ளது.
# குளத்துப்புழை அய்யப்பன் கோவில்

## அமைவிடம்

இக்கோவில் அமைந்துள்ள குளத்துப்புழா எனும் சிற்றூர், செங்கோட்டை-திருவனந்தபுரம் சாலையில் செங்கோட்டையிலிருந்து சுமார் 40-50 கி.மீ. தொலைவில் அமைந்துள்ளது. மதுரை - கொல்லம் இருப்புப் பாதை வழியாகவும் இக்கோவிலை அடையலாம். மேலும் இவ்வூர் திருவனந்தபுரத்திலிருந்து 62 கி.மீ. தூரத்திலும், கொல்லத்திலிருந்து 64 கி.மீ. தூரத்திலும் அமைந்துள்ளது.
# குளத்துப்புழை அய்யப்பன் கோவில்

## கோவில் அமைப்பு

குளத்துப்புழா கோவில் கேரளக் கட்டிட அமைப்பைச் சேர்ந்தது. மரத்தாலான கோவில். நடுவில் கருவறையும் சுற்றி மரத்தாலான கூரையுடன் கூடிய சதுர வடிவப் பிரகாரம். இங்கு ஐயப்பன் பாலகனாகக் கருவறையுள் காட்சி தருகிறார்.  
பிரகாரத்தின் வலப்புறத்தில் யட்சியம்மன் சன்னிதி உள்ளது. குழந்தை வரம் வேண்டி இந்த அம்மனுக்குத் தொட்டில் கட்ட, குழந்தை பாக்கியம் கிடைக்கும் என்பது நம்பிக்கை. பிரகாரத்தை வலம் வரும்போது தனியே பிரிந்து செல்லும் பாதை, திறந்தவெளிக் கோவிலாக அமைந்துள்ள நாகராஜர் கோவிலுக்கு இட்டுச் செல்லுகிறது. இவ்விரண்டு சன்னிதிகள் தவிர கோவிலைச் சுற்றி, விநாயகர், மாம்பழத்துறையம்மன், பூதத்தார் சன்னிதிகளும் அமைந்துள்ளன.
# குளத்துப்புழை அய்யப்பன் கோவில்

## மரபுவழி வரலாறு

### கோவில் தோன்றிய தல புராணம்

கொட்டாரக்கரை பகுதியை ஆண்ட ஒரு அரசரும் அவருடைய ஆட்களும் காட்டில் கல்லடையாற்றின் கரையில் ஒருமுறை தங்க நேர்ந்தது. அப்போது உணவு சமைப்பதற்காக அடுப்பு மூட்டக் கல் தேடினர். மூன்று கற்களும் ஒரே அளவில் கிடைக்கவில்லை. ஒரு கல் மட்டும் சற்றுப் பெரிதாக இருந்தது. அளவில் பெரிதாக இருந்த கல்லை அதைவிட பெரிதான ஒரு கல்லைக் கொண்டு உடைக்க முயற்சித்தனர்.
உடைக்க நினைத்த கல் உடையாமல் உடைக்கப் பயன்படுத்திய கல் எட்டு துண்டுகளாக உடைந்தது. உடைந்த பகுதிகளில் இருந்து இரத்தம் வழிந்தது. அரசரிடம் செய்தி தெரிவிக்கப்பட்டு தேவப் பிரசன்னம் பார்க்கப்பட்டதில், சிதறிய கல் பரசுராமரால் பிரதிஷ்டை செய்யப்பட்ட ஐயப்பன் உருவம் என்று தெரிய வந்தது. பரிகாரமாக அவ்விடத்தில் குழந்தை வடிவான ஐயப்பனுக்குக் கோவில் கட்டப்பட்டு வழிபாடு செய்யப்பட்டது என்பது மரபுவழிச் செய்தி.  
சிதறிய எட்டுத் துண்டுகளும் கருவறையுள் உள்ளன. பூசை சமயத்தில் இவை ஒன்றாக வைக்கப்பட்டு வழிபட்டபின் வழக்கமான நிலையில் வைக்கப்படுகின்றன.
# குளத்துப்புழை அய்யப்பன் கோவில்

## மரபுவழி வரலாறு

### மச்சக் கன்னி புராணக் கதை

கோவிலை ஒட்டி கல்லடையாறு ஓடுகிறது. குளத்துப்புழை ஐயப்பனின் அழகில் மயங்கிய மச்சக் கன்னி ஒருத்தி அவரைத் திருமணம் செய்ய விழைய ஐயப்பன் மறுத்து விட்டார். அதனால் அவள் அவரைப் பார்த்துக் கொண்டே அப்பகுதியில் வாழும் வரத்தையாவது தனக்குத் தர வேண்டுமென ஐயப்பனிடம் வேண்ட அவரும் தனது தலத்தில் ஓடும் ஆற்றில் மீனாக இருக்கும்படி அருளினாராம்.  
மச்சக் கன்னியும் அவள் தோழியரும் கல்லடையாற்றின் இப்பகுதியில் மீன்களாக வாழ்வதாக ஒரு நம்பிக்கை. கோவிலுக்கு வரும் பக்தர்கள் வேண்டுதலுக்காக இங்குள்ள மீன்களுக்குப் பொரி போடுகின்றனர்.
ஆற்றின் மற்ற பகுதிகளில் இல்லாத அளவில் இங்கு மீன்கள் அதிகளவில் காணப்படுகின்றன.
# குளத்துப்புழை அய்யப்பன் கோவில்

## சிறப்புகள்

இக்கோவிலில் ஐயப்பன் பாலகனாக அமைந்துள்ளதால், சிறுவர்களின் கல்விக்கு உகந்த இடமான இங்கு விஜய தசமி மற்றும் சில குறிப்பிட்ட நாட்களில் இங்கு நடைபெறும் *வித்யாரம்பம்* சிறப்பானது. ஏப்ரல்/மே மாதத்தில் நடைபெறும் *விஷு மகோத்சவம்* இங்கு நடைபெறும் முக்கியமான திருவிழா ஆகும். பரவலாக அறியப்பட்ட ஐயப்பனின் கோவில்களில் குளத்துப்புழா ஐயப்பன் கோவில் ஒன்றாக உள்ளது. ஆரியங்காவு, அச்சன்கோவில், எருமேலி, பந்தளம், சபரிமலை ஆகியவை ஐயப்பனின் பிற முக்கியமான கோவில்கள். சபரிமலைக்குச் செல்லும் பக்தர்கள் செங்கோட்டையிலிருந்து ஆரியங்காவு, குளத்துப்புழா சென்று ஐயப்பனை வழிபட்டபின் பந்தளம் சென்று பின் அங்கிருந்து சபரிமலைக்குச் செல்வது வழக்கம்.திருநெல்வேலி மாவட்டம் ஆலங்குளம் அருகிலுள்ள குறிப்பன்குளம் சிற்றூரில் குளத்து புழை தர்ம சாஸ்தா கோவில் மற்றும் பாவூர்சத்திரம் அருகேயுள்ள அரியப்பபுரம் என்னும் சிற்றூரில் அமைந்துள்ள குளத்தூர் ஐயன் கோவில் இந்தக் கோவிலில் இருந்து பிடிமண் மற்றும் நீர் எடுத்துவந்து கட்டப்பட்டது.இன்றைக்கும் இந்தக் கோவில் திருவிழாவின் போது குளத்துபுழா சென்று நீர் எடுத்து திரும்புவது வழக்கம்.
# குளத்துப்புழை அய்யப்பன் கோவில்

## இதனையும் காண்க

- அச்சன்கோவில் தர்மசாஸ்தா
- ஆரியங்காவு ஐயப்பன் கோவில்
- குளத்துப்புழை
# அறப்பளீசுர சதகம்

**அறப்பளீசுர சதகம்**, 96 வகை சிற்றிலக்கியங்களில் ஒன்றான சதகம் வகையைச் சார்ந்தது. பொதுவாகச் சதகம் என்பது 100 பாடல்களைக் கொண்டதாகும்.
# அறப்பளீசுர சதகம்

## இயற்றியவர்

இதனை இயற்றியவர் அம்பலவாணக் கவிராயர் என்பவர் ஆவார். இவர் சீர்காழி அருணாசலக் கவிராயரின் மகனாவார். இது தவிர இந்நூலாசிரியர் குறித்த செய்திகள் ஏதும் அறிய இயலவில்லை.
# அறப்பளீசுர சதகம்

## கொல்லிமலை இறைவன்

அறப்பளீச்சுர சதகம், கொல்லி மலையில் அமைந்துள்ள அறப்பள்ளி ஈசுவரன் மேல் பாடப்பெற்றதாகும். இந்நூல் எழுந்த காலம் 18ஆம் நூற்றாண்டு ஆகும்.
# அறப்பளீசுர சதகம்

## அமைப்பு

இந்நூல் 100 பாடல்களைக் கொண்ட சிறந்த ஒரு நீதி இலக்கியமாகும்.
# அறப்பளீசுர சதகம்

## சிறப்பு

ஒரு நல்ல ஆசிரியர் எப்படி இருக்கவேண்டும். சிறந்த மாணவன் எப்படித் திகழவேண்டும். ஒரு நல்ல நகரம் எவ்வாறு அமைதல் வேண்டும். நல்ல அரசும், அதற்கு ஆலோசனை வழங்குபவர்களும் எவ்வாறு இருக்கவேண்டும். உடன் பிறப்பு என்பவர் எப்படி தியாக உள்ளத்தோடு திகழ வேண்டும். பொருள் சேர்க்கும் வழிமுறையானது எப்படி நல்வழியில் அமைய வேண்டும். நல்லோர்களின் இயல்பினையும், வாழ்க்கை நிலையாமையையும், வறுமையின் கொடுமை, நல்வினை, தீவினை செய்தோர் குறித்தும், ஒரு சிறந்த மருத்துவன் எவ்வாறு இருக்கவேண்டும் என்பது குறித்தும் சிறந்த பல கருத்துக்கள் பாடல்களாக இந்நூலில் காணப்படுகின்றன.
# மொழி நூல் (நூல்)

**மொழி நூல்** என்பது, தமிழில் மொழியியல் தொடர்பாக வெளிவந்த ஒரு நூல். மு. வரதராசன் எழுதிய இந்த நூலின் முதற் பதிப்பு சைவ சித்தாந்த நூற்பதிப்புக் கழகத்தினரால் 1947ஆம் ஆண்டு வெளியிடப்பட்டது.
# மொழி நூல் (நூல்)

## நூல் வரலாறும் நோக்கமும்

சென்னைப் பல்கலைக்கழகத்தின் மொழியியல் பாடத்திட்டத்தின் அடிப்படையில் பச்சையப்பன் கல்லூரியில் பி. ஓ. எல். ஆனர்ஸ் வகுப்புக்கு நூலாசிரியர் மொழிநூல் பாடம் கற்பித்துள்ளார். இக்காலத்திலேயே மொழி நூல் குறித்து ஒரு நூல் எழுதும் எண்ணம் எழுந்ததாக அவர் குறிப்பிட்டுள்ளார். அவரது முதல் அணி மாணவர்கள் சிலரது தூண்டுதலால், அவர்கள் தனது விரிவுரையின்போது எடுத்த குறிப்புக்களைப் பயன்படுத்தியே இந்நூல் எழுதப்பட்டதாகவும் தெரிகிறது. தமிழ் மக்கள் மத்தியில் மொழியியல் தொடர்பான ஆர்வத்தை ஏற்படுத்துவதும், அதன் மூலம், தமிழ் மொழியின் சிறப்பையும், தமிழ்ச் சான்றோரின் பெருமையையும் உணர வைப்பதுமே நூலாசிரியரின் நோக்கமாக இருந்துள்ளது.
# மொழி நூல் (நூல்)

## உள்ளடக்கம்

நூல் 17 பகுதிகளாகப் பிரிக்கப்பட்டுள்ளது. இப்பகுதிகளின் தலைப்புக்கள் பின்வருமாறு:
1. ஒலிவகை
1. உயிரொலிகள்
1. மெய்யெழுத்துக்கள்
1. ஒலியளவு
1. ஒலியழுத்தம்
1. ஒலியசை முறை
1. சொல்லின் திரிபு
1. அடிச்சொற்கள்
1. பெயர்ச்சொல்
1. வேற்றுமை
1. மூவிடப்பெயர்
1. எண்ணுப் பெயர்கள்
1. வினைச் சொல்
1. வினைவகை
1. சுட்டு முதலியன
1. சொல்லும் பொருளும்
1. சொற்றொடர்
# அழகரந்தாதி

தமிழில் எழுந்த சிற்றிலக்கியங்கள் 96 வகைகளுள் பிரபந்தம் ஒரு வகையாகும். **அழகரந்தாதி**, அட்டப்பிரபந்தங்களில் ஒன்றாகும்.
# அழகரந்தாதி

## இயற்றியவர்

இதனை இயற்றியவர் பிள்ளைப் பெருமாள் ஐயங்கார் ஆவார். இவர் அரங்கனையன்றிப் பிற தெய்வங்களைத் தொழாதவர். இவர் தம் நூல்களில் திருமாலை பரம்பொருள் என்றும், மற்ற தெய்வங்கள் கரும வசப்பட்ட சீவர்கள் என்றும் வலியுறுத்துகிறார்.
# அழகரந்தாதி

## அட்டப்பிரபந்தம்

அட்டப்பிரபந்தம் என வழங்கப்படும் திருவரங்கந்தாதி, திருவேங்கடத்தந்தாதி, திருவேங்கடமாலை, நூற்றெட்டுத் திருப்பதி அந்தாதி, அழகர் அந்தாதி, திருவரங்கத்து மாலை, திருவரங்கக் கலம்பகம், சீரங்கநாயகரூசல் ஆகியன இவரால் இயற்றப்பட்டனவாகும்.
# அழகரந்தாதி

## அமைப்பு

அந்தாதித் தொடையால் பாடப்பெற்ற இப்பிரபந்தம் தோத்திரம் போன்றது. இந்நூலில் உள்ள கலித்துறைகள் யாவும் பெரும்பாலும் திரிபு என்னும் சொல்லணியையும், சிறுபான்மை யமகம் என்னும் சொல்லணியையும் கொண்டவை. திரிபாவது-ஒவ்வோர் அடியிலும் முதல் எழுத்து மட்டும் வேறுபட்டிருக்க, இரண்டு முதலிய பல எழுத்துக்கள் ஒன்று நின்று பொருள் வேறுபடுவது. யமகமாவது-பல அடிகளிலேனும், ஓரடியில் பல இடங்களிலேனும் வந்த பத்துத் தொடர்களே மீண்டும் வந்து பொருள் வேறுபடுவது. இதனை தமிழில் மடக்கு என்பர்.  
இந்நூலிலிருந்து ஒரு பாடல்- பொருளுடன்:  
<poem>
"மு**துவிருந் தா**வனத் தானிரை மேய்த்தவர் முன்விதுரன்
பு**துவிருந் தா**னவர் மாலலங் காரர் பொலங்கழலாம்
ம**துவிருந் தா**மரைக் காளா யிரார்க்கு மதிநுட்ப நூல்
எ**துவிருந் தா**லு மதனால் விடாவிங் கிருவினையே." (பாடல் எண்.48)
</poem>  
பொருள் : பழமையான பிருந்தாவனத்திலே பசுக் கூட்டங்களை மேய்த்தவரும், முன்னர் விதுரனுக்கு அதிசயித்தக்க விருந்தினருமாகிய பெருமையுடைய அழகரது அழகிய திருவடிகளாகிய தேன் கொண்ட பெரிய தாமரை மலர்களுக்கு அடிமைப்பட்டு இராதவர்களுக்கு, நுண்ணறிவை உண்டாக்குகின்ற சாத்திரங்களில் எது பயின்று தேறப்பட்டிருந்தாலும், அச்சாத்திரத் தேர்ச்சி மாத்திரத்தால் இவ்வுலகில் இருவகைவினைகளும் நீங்கமாட்டா.
# ஆக்ரா மக்களவைத் தொகுதி

**ஆக்ரா மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தின் 80 மக்களவைத் தொகுதிகளில் ஒன்று.
# ஆக்ரா மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை
1. ஏத்மாத்பூர்
1. ஆக்ரா பாளையம்
1. ஆக்ரா தெற்கு
1. ஆக்ரா வடக்கு
1. ஜலேசர்
# ஆக்ரா மக்களவைத் தொகுதி

## நாடாளுமன்ற உறுப்பினர்கள்

- 2014 – ராம் சங்கர் (பாரதிய ஜனதா கட்சி)
# ஆக்ரா மக்களவைத் தொகுதி

## மேலும் பார்க்க

- ஆக்ரா மாவட்டம்
- உத்தரப் பிரதேச மக்களவைத் தொகுதிகள்
# மெட்ராஸ் (திரைப்படம்)

**மெட்ராஸ்** 2014ஆம் ஆண்டு திரைக்கு வந்த தமிழ் மொழித் திரைப்படமாகும். இந்தத் திரைப்படத்தை பா. ரஞ்சித் இயக்கியுள்ளார். கதாநாயகனாக கார்த்திக் மற்றும் கதாநாயகியாக காத்ரீன் திரீசா நடித்துள்ளார்கள். இந்தத் திரைப்படத்தைத் ஸ்டுடியோ கிரீன் தயாரித்து மற்றும் விநியோகம் செய்கின்றது.  
இந்தத் திரைப்படத்துக்கு சந்தோஷ் நாராயணன் இசையமைத்துள்ளார் மற்றும் ஜி. முரளி ஒளிப்பதிவு செய்துள்ளார். இந்தத் திரைப்படம் 26 செப்டம்பர் 2014ஆம் ஆண்டு வெளியானது.
# ராம் சங்கர் கத்தேரியா

**ராம் சங்கர் கத்தேரியா**, உத்தரப் பிரதேச அரசியல்வாதி ஆவார். இவர் ஆக்ரா மக்களவைத் தொகுதியில் தேர்ந்தெடுக்கப்பட்டு, பதினாறாவது மக்களவையில் உறுப்பினராகி உள்ளார்.  
இவர் பாரதீய ஜனதா கட்சியைச் சேர்ந்தவர். இவர் 1964-ஆம் ஆண்டில் செப்டம்பர் இருபத்தொன்றாம் நாளில் பிறந்தார். இவர் கான்பூர் பல்கலைக்கழகத்தில் படித்தவர். 2009-ஆம் ஆண்டில் தொடங்கிய பதினைந்தாவது மக்களவையிலும் உறுப்பினராக இருந்தார்.
# பாசுபரசு முக்குளோரைடு

**பாசுபரசு முக்குளோரைடு** அல்லது **பாசுபரசு டிரைகுளோரைடு** (*Phosphorus trichloride*) என்பது பாசுபரசு, குளோரின் ஆகிய தனிமங்களைக் கொண்ட ஒரு சேர்மம் ஆகும். மூலக்கூறு வாய்பாடு PCl<sub>3</sub> ஐக் கொண்ட இச்சேர்மம் முக்கோணப் பட்டைக்கூம்பு வடிவில் காணப்படுகிறது. குளோரினுடன் பாசுபரசு வினை புரிந்து மூன்று வகையான சகப்பிணைப்பு சேர்மங்களாகிய பாசுபரசு குளோரைடுகளைக் கொடுக்கிறது. இவற்றில் பாசுபரசு முக்குளோரைடு முக்கியமானதாகும். வேதித் தொழிற்துறையில் பல்வேறு கரிம பாசுபரசு கலவைகள் உற்பத்தி செய்யவும் இது பயன்படுத்தப்படுகிறது.
# பாசுபரசு முக்குளோரைடு

## தயாரிப்பு

பாசுபரசை ஒரு நீர்த்தொட்டியில் வைக்கப்பட்டுள்ள வெப்பப் படுத்தும் கலனில் எடுத்துக் கொண்டு உலர்ந்த குளோரின் வாயுவை அதன் வழியாகச் செலுத்தினால் பாசுபரசு முக்குளோரைடு ஆவியாக வெளியேறுகிறது. உலக பாசுபரசு முக்குளோரைடு உற்பத்தியில் மூன்றில் ஒரு பங்கு இம்முறையிலேயே தயாரிக்கப்படுகிறது. இவ்வாயுவை உறைகலவையினுள் வைக்கப்பட்ட கலத்தினுள் செலுத்தினால் நீர்மமாக மாறுகிறது. மேலும் வெண் பாசுபரசு மீது செலுத்தி மீண்டும் காய்ச்சி வடித்தால் இதர பாசுபரசு குளோரைடு மாசுக்கள் நீக்கப்படுகின்றன.  
:P<sub>4</sub> + 6 Cl<sub>2</sub> → 4 PCl<sub>3</sub>  
பாசுபரசு முக்குளோடு தொழில்முறையாக உற்பத்தி செய்யபடுவதை அட்டவணை 3ல் பட்டியலிட்டு, இரசாயன ஆயுதங்கள் மாநாடு தன் கட்டுப்பாட்டில் வைத்துள்ளது. மேலும் அம்மாநாடு குறைவான நச்சுத்தன்மை கொண்ட சிவப்பு பாசுபரசை பயன்படுத்தவும் பரிந்துரை செய்கிறது. இதை செயற்கையாக தயாரிக்க முடியாது என்றாலும் ஆய்வக பயன்பாட்டுக்கு மலிவாக கிடைக்க் கூடியதாக உள்ளது.
# பாசுபரசு முக்குளோரைடு

## இயற்பியல் பண்புகள்

- குறைந்த கொதிநிலை உடைய திரவமான இது நிறமற்றது.
- ஈரக்காற்றில் புகையும் தன்மை கொண்டது.
- கார மணமுடையது.
# பாசுபரசு முக்குளோரைடு

## வேதியியல் பண்புகள்

### ஆக்சிசனேற்ற - ஒடுக்க வினைகள்

பாசுபரசு பெண்டா குளோரைடு (PCl<sub>5</sub>), தயோ பாசுபோரைல் குளோரைடு (PSCl<sub>3</sub>), அல்லது பாசுபரசு ஆக்சிகுளோரைடடு (POCl<sub>3</sub>) ஆகியவற்றுடன் ஆக்சிசனேற்றம் பெற்று ஏனைய பாசுபரசு சேர்மங்கள் தயாரிப்பிற்கான முன்னோடியாக PCl<sub>3</sub> விளங்குகிறது.  
பாசுபரசு முக்குளோரைடு ஆவியும் ஐதரசன் வாயுவும் கலந்த கலவையில் மின்சுமை செலுத்தப்பட்டால் டைபாசுபரசு டெட்ராகுளோரைடு (P<sub>2</sub>Cl<sub>4</sub>) என்ற அரிய பாசுபரசு குளோரைடு உருவாகிறது.
# பாசுபரசு முக்குளோரைடு

## வேதியியல் பண்புகள்

### மின்னணு கவரியாக PCl<sub>3</sub>

கரிம பாசுபரசு சேர்மங்கள், குறிப்பாக பாசுபைட்டு மற்றும் பாசுபோனேட்டு போன்றவை தயாரிப்பிற்கு பாசுபரசு முக்குளோரைடு முன்னோடியாக விளங்குகிறது.பொதுவாக இச்சேர்மங்களில் பாசுபரசு முக்குளோரைடில் உள்ள குளோரின் அணுக்கள் காணப்படுவதில்லை.  
நீருடன் வேகமாக வினைபுரிந்து பாசுபரசு அமிலம் மற்றும் ஐதரசன் குளோரைடு வாயுவைத் தருகிறது.  
:PCl<sub>3</sub> + 3 H<sub>2</sub>O → H<sub>3</sub>PO<sub>3</sub> + 3 HCl
# நிசான்

**நிசான் மோட்டார் கார்ப்பரேசன்** (**Nissan Motor Corporation*) என்பது ஒரு சப்பானியப் பன்னாட்டுத் தானுந்து உற்பத்தி நிறுவனம் ஆகும். இது பொதுவாக **நிசான்*' என்னும் சுருக்கப் பெயரால் அறியப்படுகிறது. இதன் தலைமையகம் சப்பானின் யொக்கொகாமாவில் உள்ள நிசிக்கு என்னும் இடத்தில் அமைந்துள்ளது. 1999ல் இருந்து, பிரான்சு நாட்டுத் தானுந்து உற்பத்தி நிறுவனத்துடன் சேர்ந்து, ரெனால்ட்-நிசான் அலையன்சு எனப்படும் கூட்டு நிறுவனத்தின் ஒரு பகுதியாகச் செயற்பட்டு வருகிறது. 2013 ஆம் ஆண்டு நிலவரப்படி, நிசான் நிறுவனத்தில் வாக்குரிமையுடன் கூடிய 43.4% பங்குகளை ரெனால்ட் கொண்டுள்ளது. ரெனால்ட் நிறுவனத்தில் வாக்குரிமை இல்லாத 15% ரெனால்ட் நிறுவனப் பங்குகளை நிசான் கொண்டுள்ளது.  
நிசான் மோட்டார் கார்ப்பரேசன் நிசான், இன்பினிட்டி, டட்சன், நிஸ்மோ ஆகிய பெயர்களில் தானுந்துகளை உற்பத்தி செய்து விற்பனைக்கு விடுகிறது. 2012 ஆண்டு நிலவரப்படி, நிசான், உலகின் ஆறாவது பெரிய தானுந்து உற்பத்தி நிறுவனமாக விளங்குகிறது. டொயோட்டா, ஜெனரல் மோட்டார்ஸ், பொக்ஸ்வாகன், ஐயுண்டாய், போர்ட் ஆகியவை இதற்கு முன்னுள்ள ஐந்து நிறுவனங்கள்.
# மக்கள் தொகை

**மக்கள் தொகை** என்பது சமூகவியலில், மனிதர்களின் இனத்தொகையைக் குறிக்கும். அதாவது ஒரு நகரம், அல்லது பிராந்தியம், அல்லது நாடு அல்லது உலகில் உள்ள மொத்த மனிதர்களின் எண்ணிக்கையை அல்லது தொகுப்பைக் குறிக்கும். ஒரு குறிப்பிட்ட காலத்தில் உலகிலுள்ள மொத்த மக்கள்தொகையானது உலக மக்கள் தொகை எனப்படும்.  
பெரும்பாலான நாடுகள் குறிப்பிட்ட கால இடைவெளிகளில், பொதுவாகப் பத்தாண்டுகளுக்கு ஒருமுறை, மக்கள் தொகைக் கணக்கெடுப்பை நடத்துகின்றன. ஒரு குறிப்பிட்ட மக்கள்தொகுப்பைச் சார்ந்த ஒவ்வொரு தனிநபரும், ஏதேனும் ஒரு பண்பை பொதுவாக கொண்டிருப்பார், இது புள்ளியியல் ரீதியாக சற்று குறையக்கூடும். ஆனாலும் அவ்வகை பொதுமைப்படுத்தல் எதையும் கண்டறிவதற்கு உதவாது. சில்லறை விற்பனையாளர்கள் முதல் சாத்தியமான வாடிக்கையாளர்கள் வரை பல்வேறு பொருளாதார ரீதியான அலகுகளைக் கொண்ட மக்கள் தொகையியலானது அதிக அளவில் சந்தைப்படுத்தல் பிரிவில் பயன்படுகிறது. எடுத்துக்காட்டாக, இளைஞர்களை இலக்காகக் கொண்ட ஒரு காஃபி கடை, எளிதாக இளைஞர்களை ஈர்க்கக்கூடிய மக்கள்தொகை செறிவு மிகுந்த பகுதிகளை மக்கள்தொகையியலின் மூலமாக அடைய முயற்சிக்கும்.
# மக்கள் தொகை

## உலக மக்கள் தொகை

அமெரிக்க ஐக்கிய நாடுகளின் மக்கள்தொகை கணக்கெடுப்பு பிரிவின் கணக்கெடுப்பின்படி உலக மக்கள்தொகையானது பில்லியன் ஆகும்.  
உலகத்தின் சனத்தொகை பெரிதும் அதிகரித்துச் செல்லும் போக்கினைக் காட்டுகின்றது. அமெரிக்க ஐக்கிய நாடுகளின் மக்கள்தொகை கணக்கெடுப்பு பிரிவு வெளியிட்ட அறிக்கைகளின்படி, உலக மக்கள்தொகையானது 2006 ஆம் ஆண்டு பிப்ரவரி 24 ஆம் தேதி 6.5 பில்லியன்களை (6,500,000,000) எட்டும். ஐக்கிய நாடுகள் சபையின் மக்கள்தொகை நிதியம் 1999 ஆம் ஆண்டு, அக்டோபர் 12 ஆம் தேதி உலக மக்கள்தொகை 6 பில்லியனை எட்டும் என தோராயமாகக் கூறியது. இது 2020ம் ஆண்டளவில் 7.6 பில்லியனை எட்டும் என கணிக்கப்பட்டுள்ளது. உலக மக்கள்தொகையானது, 12 ஆண்டுகளுக்கு முன்பு 1987 ஆம் ஆண்டுதான் 5 பில்லியனை எட்டியது, மேலும் 6 ஆண்டுகளுக்கு முன்பு 1993 இல் 5.5 பில்லியனை எட்டியது. ஆனாலும், நைஜீரியா மற்றும் சீனா போன்ற சில நாடுகளின் மக்கள்தொகை கணக்கீடுகளில் மில்லியன் கணக்கில் வேறுபாடுகள் இருந்தன, எனவே இந்த கணிப்புகளில் கணிசமான அளவில் பிழை உள்ளது.
1700 ஆம் ஆண்டுக்கு பின் தொழிற்புரட்சியில் ஏற்பட்ட வேகம் மக்கள்தொகை வளர்ச்சியின் வேகத்தை குறிப்பிடத்தக்க அளவுக்கு அதிகமாக்கியது. 1960 முதல் 1995 வரை ஏற்பட்ட பசுமை புரட்சியின் விளைவாக வேளாண் உற்பத்தியில் ஏற்பட்ட பெருக்கம் மற்றும் மருத்துவத்துறை வளர்ச்சிகள் போன்ற காரணங்களினால் கடந்த 50 ஆண்டுகளில் மக்கள்தொகை வளர்ச்சி ஆம் ஆண்டில் உலக மக்கள்தொகையானது 10 பில்லியனைத் தாண்டி விடும் என்று ஐக்கிய நாடுகள் அவையின் மக்கள்தொகை பிரிவு 2007 ஆம் ஆண்டு கணக்கிட்டு கூறியது.  
எதிர்காலத்தில், உலக மக்கள்தொகை வளர்ச்சி வீதமானது அதன் உச்சத்தை அடையும் என்றும், பின்னர் பொருளாதார காரணங்கள், உடல்நல குறைபாடுகள், நிலப் பற்றாக்குறை மற்றும் சுற்றுச்சூழல் சீர்கேடுகள் போன்ற காரணங்களால் குறையத் தொடங்கும் என்றும் எதிர்பார்க்கப்படுகிறது. இந்த நூற்றாண்டின் இறுதிக்கு முன்பாகவே உலக மக்கள்தொகையானது அதிகமாவது நின்றுபோவதற்கு ஏறத்தாழ 85% வாய்ப்புள்ளது. 2100 ஆம் ஆண்டுக்குள் உலக மக்கள்தொகையானது 10 பில்லியனைத் தாண்டாமல் இருப்பதற்கு 60% வாய்ப்புள்ளது, மேலும் இந்நூற்றாண்டின் இறுதியில் இன்றைய மக்கள்தொகையை விட குறைவான மக்கள்தொகை இருப்பதற்கு 15% வாய்ப்புள்ளது. உச்ச மக்கள்தொகையின் அளவு மற்றும் அது நிகழும் தேதி ஆகியவை வெவ்வேறு இடங்களில் வெவ்வேறாக இருக்கக்கூடும்.. இத்தகைய சனத்தொகை அதிகரிப்பில் முதியோரின் அதிகரிப்பு வேகமானதாக உள்ளது என்பதை புள்ளி விபரங்கள் எடுத்தியம்புகின்றன. 2021 ஆம் ஆண்டளவில் உலக சனத்தொகையில் ஏறத்தாழ கால் பங்கினர் (23%) 60 வயதிற்கு மேற்பட்டோராய் இருப்பர் என எதிர்வு கூறப்பட்டுள்ளது.எனவே இதனைத் தொடர்ந்து. ..............